সরকারের তরফে বেতনের টাকা পাঠাতে দেরি, অভিযোগ যাদবপুর বিশ্ববিদ্যালয়ের শিক্ষক সংগঠনের

নয়া দিল্লি: সরকারের তরফে বেতনের টাকা পাঠাতে দেরি। গত ডিসেম্বরের পর ফের নিজস্ব ফিক্সড ডিপোজিট ভেঙে জানুয়ারি মাসে শিক্ষক, শিক্ষাকর্মীদের বেতন দিল যাদবপুর বিশ্ববিদ্যালয় কর্তৃপক্ষ। এতে বিশ্ববিদ্যালয়ের জমানো টাকায় ঘাটতি দেখা দিচ্ছে। এমনটাই অভিযোগ যাদবপুর বিশ্ববিদ্যালয়ের (Jadavpur University) শিক্ষক সংগঠন জুটার (JUTA)।

গত ডিসেম্বর মাসে বেতন নিয়ে সমস্যা হলে বিশ্ববিদ্যালয়ের ফিক্সড ডিপোজিট ভেঙে বেতন দেওয়া হয়েছে বলে অভিযোগ জুটার সাধারণ সম্পাদক পার্থপ্রতিম রায়ের। সরকারের তরফে ১৫ জানুয়ারি বিশ্ববিদ্যালয়কে টাকা দেওয়া হয়।

আরও পড়ুন: আরাধ্যা বচ্চনের মামলায় গুগলকে নোটিস দিল্লি হাইকোর্টের

জানুয়ারিতে সেই একই সমস্যার পুনরাবৃত্তি। এবারও টাকা এখনও এসে পৌঁছায়নি। তাই ফের বিশ্ববিদ্যালয়ের জমানো টাকা থেকে বেতন দেওয়া হয়েছে বলে অভিযোগ। স্বাভাবিক ভাবে অর্থ ঘাটতির ফলে বেতনের পাশাপাশি গবেষণার কাজ ও ল্যাবগুলির রক্ষণাবেক্ষণে ব্যাপক সমস্যা হচ্ছে বলে অভিযোগ জুটার।